Държавен вестник, бр. 65, 2011 г., стр. 7

БРОЙ  65	
Д Ъ Р Ж А В Е Н  В Е С Т Н И К 	
СТР.  7  
Чл. 11. (1) Приемът на мляко и млечни 
продукти се осигурява чрез:
1. ежедневно включване в менюто на най-
малко 350 грама кисело или прясно мляко и на 
най-малко 25 – 30 грама сирене и/или кашкавал 
при целодневно хранене; 
2. включване на кисело мляко като компонент 
на закуска, подкрепителна закуска, включено в 
ястия, десерти, самостоятелно и/или с добавени 
нарязани пресни плодове, сушени плодове, сок 
от плодове;
3. включване в менюто на прясно мляко 
като напитка или като компонент в пюрета, 
супи и десерти.
(2) Прясното мляко, киселото мляко и млеч­
ните продукти трябва да отговарят на следните 
изисквания:
1. прясното и киселото мляко да са със 
съдържание на мазнини от 2 % в най-малко 
два дни от седмицата, а в останалите дни от 
седмицата – от 3 % до 3,6 %;
2. количеството на добавените плодове, пло­
дово пюре, сок от плодове към киселото мляко 
да е най-малко 6 %; 
3. айрянът да се предлага без добавена сол.
(3) Не се допуска предлагане на подсладени 
пресни и кисели млека, освен когато млеката 
са с добавен плодов компонент, какао, овесени 
ядки, като подслаждането трябва да е с натурални 
подсладители и общото съдържание на моно- и 
дизахариди не трябва да е повече от 15 %.
(4) Не се допуска предлагане на прясно и 
кисело мляко, сирена и други млечни продукти 
с добавени растителни мазнини. 
Чл. 12. (1) Месото и месните продукти трябва 
да отговарят на следните изисквания:
1. месото да е без видими тлъстини, сухо­
жилия и кости; 
2. птичето месо да е без кожа; 
3. мляното месо да е с ниско съдържание 
на мазнини (не повече от 12,5 % от общата 
маса) и ниско съдържание на сол (не повече от 
1,5 % от общата маса); да се предпочита мляно 
телешко месо, а в смес от телешко и свинско 
месо телешкото месо да е най-малко 60 %;
4. месните продукти да съдържат високока­
чествен месен белтък, с ниско съдържание  на 
съединителна тъкан;
5. месните продукти да са с намалено съ­
държание на мазнини (за малотрайни колбаси 
не повече от 16 %, а за трайните колбаси не 
повече от 26 % от общата маса) и намалено 
съдържание на сол (за малотрайните колбаси не 
повече от 1,5 %, за трайните колбаси не повече 
от 2,2 % от общата маса). 
(2) Не се допуска предлагане на промишлено 
произведени месни полуфабрикати (кебапчета, 
кюфтета, кърначета, наденици и др.).
(3) Не се допуска предлагане на колбаси 
като основни ястия.
Чл. 13. (1) В менюто се включва риба като 
основно ястие най-малко един път седмично. 
Риба се предлага също като рибена чорба и 
като компонент на сандвичи.
(2) Рибата трябва да отговаря на следните 
изисквания:
1. да е прясна, по изключение замразена и/
или консервирана;
2. да се предлага без кости;
3. консервираната риба да е с ниско съдър­
жание на сол.
Чл. 14. В менюто се включват за консума­
ция пресни яйца, съхранявани при хладилни 
условия, в срок на годност съгласно чл. 13 от 
Регламент (ЕО) № 557/2007 на Комисията от 23 
май 2007 г. за определяне на подробни правила 
за прилагане на Регламент (ЕО) № 1028/2006 
на Съвета относно стандартите за търговия с 
яйца (ОВ, L 132, 24.5.2007 г.).
Чл. 15. Бобови храни (боб, леща) се включват 
в менюто един до два пъти седмично.
Чл. 16. (1) Приемът на течности се осигурява 
чрез предлагане на следните води и напитки: 
1. питейна вода, бутилирани ниско мине­
рализирани натурални минерални води, със 
съдържание на флуор до 1,5 мг/л, изворни и 
трапезни води; 
2. 100 % натурални сокове от плодове и 
зеленчукови сокове;
3. плодови и плодово-зеленчукови нектари, в 
които общото съдържание на моно- и дизахариди 
не превишава 20 % от общата маса на продукта; 
4. мляко, млечни и млечно-кисели напитки; 
5. плодов и билков чай; 
6. боза с натурални подсладители.
(2) Водата и другите напитки се предлагат с 
умерена температура, редовно, през целия ден.
Чл. 17. Консумацията на мазнини се нама­
лява чрез:
1. спазване на изискванията, посочени в 
чл. 9, ал. 2, чл. 10, ал. 3, т. 3, чл. 11, ал. 2, т. 1, 
чл. 12, ал. 1, т. 1, 2, 3 и 5 и ал. 2; 
2. ограничаване влагането на мазнини при 
приготвяне на ястията;
3. прилагане на кулинарни технологии (ва­
рене, задушаване, печене), ограничаващи вноса 
на мазнини;
4. допускане на пържени храни до два пъти 
седмично само при целодневно хранене и при 
спазване на изискванията, посочени в прило­
жение № 4.
Чл. 18. Консумацията на добавена захар се 
намалява чрез:
1. спазване на изискванията, посочени в 
чл. 9, ал. 2, чл. 10, ал. 3, т. 3 и 7, чл. 11, ал. 3 
и чл. 16, ал. 1, т. 3; 
2.  влагане на не повече от 5 % захар за 
подслаждане на чай, какао, прясно и кисело 
мляко;